**8. razred: BIOLOGIJA – *pouk na daljavo***

Petek, 17. 4. 2020 Zaporedna ura: 9.

Nova snov **– Čutila v koži; Bolezni, poškodbe in preventiva kože**

* Tudi o čutilih, ki so v koži, se boš učil s pomočjo učbenika Spoznavam svoje telo in spletneg učbenika iRokus+ .
* Začel boš z eksperimentalnimi nalogami v DZ na strani 27, 28 in 29. Prosi nekoga v družini, da ti pri nalogah pomaga. Rezultate in sklepe, ki si jih v poskusih ugotovil, zapiši. Upam, da ti bo zabavno.
* Natančno preberi in si oglej slike v učbeniku, na strani 95. Iz prebranega izlušči bistvo. V zvezek naredi miselni vzorec – Čutila v koži.
* Sedaj odpri še spletni učbenik iRokus+, na strani 8.3, si preberi in oglej film in slike v fotogaleriji.
* Če si bil pozoren na vse zapisano v besedilu in videno v filmu, lahko sedaj rešiš naloge v DZ na strani 26/4. in 28/7.
* Za zaključek še o poškodbah in boleznih kože. Preberi v učbeniku na strani 97 in naredi kratek zapis v zvezek.
* O nevarnosti sončnih opeklin govorimo pogosto. Kaj se dogaja s celicami, če so preveč izpostavljene UV-sevanju? Kako se zaščitimo pred sončnimi opeklinami? Ponovi.
* Sedaj pa preveri svoje znanje:

1. Naštej kožna čutila?
2. Kje se nahaja veliko čutnic za tip?
3. Zakaj potrebujemo čutnice za pritisk?
4. Kaj se ti zdi: nas prej zebe ali nam je prej vroče?

*(Namig: živčni končiči, ki zaznavajo toplo in hladno, segajo iz ustnjice v povrhnjico. Končiči, ki zaznavajo hladno, so bližje površini).*

To je za danes vse. Upam, da si uspel vse narediti. Sedaj pojdi ven, pomagaj staršem pri prekopavanju vrta, samo pazi, da se ti ne naredijo žulji (kako že nastanejo, kako ravnamo z njimi).